runetrust/blame-folketinget-dk huggingface dataset:
Benny Engelbrecht (S), 2010-02-03:
Spørgsmålet lyder som følger: Finder ministeren, at regeringen gør tilstrækkeligt for at fremme forbrugerforskningen i den nylig fremlagte forbrugerpolitiske handlingsplan, og mener ministeren, at en model for en styrket forbrugerforskning som foreslået af Dansk Erhverv og Forbrugerrådet kan styrke den danske indsats også på europæisk plan?
Jytte Andersen (S), 2002-04-11:
Den siger, at 39 fuldtidsansatte eller op imod 70 deltidsansatte den 17. maj vil få stukket en fyreseddel i hånden som konsekvens af, at Dansk Folkeparti har været med til at understøtte en finanslov, stemt for en finanslov, som kulturministeren er stolt af, med nedskæringer på 15 pct.
Christina Egelund (M), 2024-01-24:
Jeg vil bare sige helt generelt, at det jo gælder i dag, at der ikke er et uanet antal su-klip, og hvis man vil lave et system, hvor man sikrer, at ingen studieskiftere nogen sinde vil skulle være i den situation, hvor man skal låne sig frem til den sidste del af studiet, så skal man jo udvide klippekortrammen markant.
Pia Kjærsgaard (DF), 2024-05-29:
Hr. Morten Bødskov, minister, og fru Christel Schaldemose, spidskandidat til europaparlamentsvalget, har deltaget i møder, og har nu opdaget – ser det ud til, for man har fuldstændig vidst det – hvad det var, man gik ind til.
Morten Bødskov (S), 2010-09-07:
Altså, hvor meget er den varige virkning af at ændre indbetalingsgrænserne for pensionsloft, der nu er ændret ad to omgange, dels loftet over ratepensioner, dels loftet over det, som S og SF nu foreslår med i særlig grad at inkludere livrentepensionerne?
Holger K. Nielsen (SF), 2010-10-28:
Faktisk synes jeg, at det, der kunne være interessant og med mere perspektiv i, var at få styrket og i højere grad støttet den regionale public service-radio og den lokale public service-radio. Er der ikke mere perspektiv i det, frem for at man får en ny landsdækkende radiokanal, som skal konkurrere med hvad?
Pernille Rosenkrantz-Theil (S), 2023-01-25:
Det kan være fjernelse af dørtrin, det kan også være opsætning af greb på badeværelserne eller en trappelift, men det kan også være mere omfattende ting, f.eks. at gøre døren bredere, så det faktisk kan lade sig gøre at komme rundt.
Tom Behnke (FP), 1998-04-21:
Men det stiller vi bare spørgsmål om i udvalget, og så kan ministeren selvfølgelig skriftligt dokumentere det, og så behøver vi ikke diskutere det længere. Så kan vi selvfølgelig diskutere, om vi skal træde ud af de konventioner, hvis det virkelig er tilfældet, men det er jo en helt anden diskussion.
Henrik Sass Larsen (S), 2005-12-14:
Grunden til, at man er faldet ned på et måltal, der hedder 0,5 pct. vækst, er jo, at man har tilsluttet sig et scenario, der siger, at forudsætningen for en holdbar udvikling i årene fremover er en meget lavere vækst i det offentlige, end tilfældet faktisk har været, og derfor skal kun halvdelen af væksten i samfundet gå til det offentlige forbrug.
Peter Hummelgaard (S), 2022-05-19:
Jeg tror generelt, som jeg også sagde i min indledende besvarelse, at det er vigtigt at sige, at der jo kan være og desværre er for mange mennesker i Danmark, som har andre problemer end bare manglen på et arbejde, og det skal vores system jo også tage hensyn til, og det mener jeg også der er vide rammer for at man kan gøre i dag, men jeg tror også, at vi sagtens kan blive bedre til at tage hensyn til de mennesker.
Rune Lund (EL), 2016-10-28:
Vi er nogle, der tillader os at have den holdning, at når man laver indskrænkninger i ytringsfriheden, sådan så den kun kommer til at gælde for personer, som f.eks. måtte være enige med fru Trine Bramsen, så har vi et grundlæggende problem, fordi vi ødelægger det demokrati, som vi påstår vi skal forsvare. Vi har så også det problem, når et flertal vil begynde at lave indskrænkninger i ytringsfriheden, at det bliver totalt uklart, hvad det er, man må, og hvad det er, man ikke må.
Joachim B. Olsen (LA), 2012-03-22:
Desværre er realiteterne jo også, at selv hvis det skulle lykkes for regeringen at øge arbejdsudbuddet så meget, som man har planlagt, så er det ikke nok til at møde de udfordringer, som Danmark står over for. Ministeren siger også, at han er af den opfattelse, at det skal kunne betale sig at arbejde.
Marianne Bigum (SF), 2024-01-09:
Forslaget er jo ikke mere specifikt, end at det opfordrer miljøministeren til på vegne af regeringen at indkalde til forhandlinger, som er en snak om, om vi kan gøre det bedre, og om der er steder, hvor vores kommunalpolitiske kollegaer kan give os en hånd med, sådan at vi rent faktisk kommer i mål med de store tanker, vi gør os herinde.
Villum Christensen (LA), 2015-01-22:
I virkelighedens verden er der ingen kommuner, der er i stand til at godtgøre, om husmand Hansen eller landmand Jensen reelt bidrager til vandløbenes dårlige økologiske tilstand, eller omvendt, om indsatserne, påbuddene, overhovedet har en virkning på vandkvaliteten, der kan måles.
Elsebeth Gerner Nielsen (RV), 2000-10-25:
Nu ved jeg ikke præcis, hvad en misindsprøjtning er, men jeg håber, at spørgeren er enig med mig i, at det, det drejer sig om, er, at vi bruger statens midler de steder, hvor kvaliteten er, og hvor der er en meget høj, professionel standard.
Mattias Tesfaye (S), 2021-10-12:
Det foreslås også, at en ansøger om dansk statsborgerskab alene skal have mulighed for at deltage i en grundlovsceremoni i ansøgerens bopælskommune, og at ansøgeren alene skal have mulighed for at give hånd til borgmesteren eller en rådmand i stedet for en repræsentant for kommunalbestyrelsen.
Troels Lund Poulsen (V), 2018-12-20:
Jeg forstod det på den måde, om jeg kunne bekræfte, at Dansk Folkepartis ordfører, hr. Bent Bøgsted, har forstået regeringens lovforslag, og om det, hr. Bent Bøgsted sagde, var klogt, og det kan jeg helt bekræfte.
Bent Bøgsted (DF), 2021-05-21:
Vi har haft rigtig mange hjælpepakker med forlængelse af dagpenge og med suspension af forbrug af dagpengeperioden, sygedagpenge, der har været en speciel situation for dem, der er i risikogruppe for corona, vi er langt henne med vaccinationer, og der har været lukket ned for jobindsatsen i kommunerne, men nu er den ved at være på vej op på fuld styrke igen.
Per Clausen (EL), 2013-04-11:
Så mit spørgsmål til miljøministeren er: Når man tænker på opgavens omfang, og når man også tænker lidt på, hvor lidt regeringen trods alt har formået at gøre indtil nu – jeg ved godt, at der kommer meget i fremtiden, der kommer altid gode løsninger i morgen – og når man ved, hvor stor udfordringen er, og hvor store forandringer der skal til, tror ministeren så ikke, at regeringen trods al sin visdom på nuværende tidspunkt godt kunne et bruge et kommissionsarbejde til at få det gravet ud?
Pernille Blach Hansen (S), 2003-05-15:
Vi har været meget åbne over for at genforhandle, finde ud af, at der stod, at der ikke måtte ske prisstigninger. Der kunne såmænd også gerne være indføjet »men gerne prisfald«, men det har regeringspartierne, Dansk Folkeparti og Kristeligt Folkeparti ikke været interesseret i.
Jesper Langballe (DF), 2005-11-03:
Det er jo ikke sådan, som når man i Folketinget skal lave en lovaftale eller et lovforlig, men det, der forhandles om, er simpelt hen et aftalepapir imellem nogle partier, et såkaldt kontorcirkulære – det er sådan et fuldstændig fjollet udtryk, for det har jo ikke noget med et cirkulære at gøre.
Thyra Frank (LA), 2012-05-29:
Det skulle jo nødig gå, som det gik med knivloven, hvor domstolene blev pålagt altid at idømme ubetinget fængselsstraf uden at tage højde for de forskellige situationer, hvor personer bar en kniv på sig. Knivloven havde den fatale konsekvens, at alle, der forbrød sig mod knivloven, blev kriminaliseret og buret inde.
Henrik Dam Kristensen (S), 1997-10-29:
Det, jeg kunne ønske mig, var, at vi sikrede en dynamik på det her område, som betød, at efterhånden som vi har nye forskningsresultater, nye metoder, som viser os, at her kan der også opereres i det, man kunne kalde et kommercielt miljø, men med forbedret dyrevelfærd, så må det være en forpligtelse for den enkelte landmand ved nybygning, tilbygning eller ombygning at implementere den bedste dyrevelfærd med de til rådighed stående midler.
Villy Søvndal (SF), 1999-04-09:
Men jeg vil godt komme med et enkelt bidrag til at rette en åbenbar historieforvanskning, som breder sig i de her år. Når hr. Peter Skaarup argumenterer imod, at man ikke kan anvende FN, henviser han til, at der er to lande, der hele tiden nedlægger veto.
Peter Hummelgaard Thomsen (S), 2016-02-02:
Vi stiller os lidt uforstående, for det første over for, hvorfor resten af Folketingets partier skal blandes ind i det, og for det andet fordi vi grundlæggende også mener, at hvis man skal have en større diskussion om optjeningsprincipper og adgang til velfærdsydelser, bør det også ske bredere.
Christoffer Aagaard Melson (V), 2025-12-12:
Jeg vil ikke afvise, at vi skal finde flere penge, men jeg synes, det kræver en grundig gennemgang, som ministeren har lagt op til, og jeg vil foreslå en yderligere dialog med forslagsstillerne, når vi kommer et spadestik dybere, i forhold til hvordan det er skruet sammen med hensyn til økonomi, henvisninger, ansvar osv., før vi præcis kan sige, hvor langt vi kan komme inden for den økonomiske ramme, og om vi eventuelt skal kigge på yderligere finansiering, som ministeren også sagde.
Torsten Schack Pedersen (V), 2023-03-16:
Der er ingen tvivl om, at vi i et land som Danmark, hvor vi har en stor landbrugsproduktion, og hvor landbruget spiller en vigtig rolle i at skabe titusindvis af arbejdspladser og i at sikre, at der er liv i vores landdistrikter, naturligvis skal være meget opmærksomme på, at vi har styr på, at der ikke kommer smitsomme sygdomme ind i vores husdyrproduktion.
Jens Rohde (V), 2002-03-20:
Men sådan er det jo. Det, der bringer mig herop, er en opfølgning af mit spørgsmål før middagspausen om kommuneøkonomien, som fru Pia Gjellerup forsøgte at afdramatisere ved at sige, at det er ikke det, at man beder kommunerne om at overholde en aftale, der er problemet; der er nogle andre forhold, der gør sig gældende.
Søren Krarup (DF), 2004-12-17:
I den forbindelse har jeg lyst til at sige, at årsagen til den nationale ulykke, som indvandringspolitikken er ved at udvikle sig til – hvor ytringsfriheden trues, hvor tæskehold og terror breder sig, og hvor det danske samfund er ved at blive splittet op i to dele, der betragter hinanden med mistro og modvilje – er en følge af det lave niveau i dette Ting.
Signe Munk (SF), 2021-01-21:
Det er bare sådan i dag, at det er markant billigere at producere diesel- og benzinbiler, end det er at producere elbiler, men det er et forhold, vi forventer vil ændre sig, og det vil jo også betyde, at der er langt flere danskere i alle lag, som får adgang til elbilerne.
Astrid Krag (SF), 2010-04-19:
Vi troede, at vi måtte have læst loven forkert, da vi hørte om dem, men nu har vi fået svar fra ministeriet om, at hun ifølge lovforslaget havde været bedre stillet, hvis hun havde taget et fuldtidsrengøringsjob eller noget andet ufaglært end at uddanne sig.
Kristian Thulesen Dahl (DF), 1998-03-27:
Det er faktisk en redegørelsesdebat, vi har i dag, og den finder sted på baggrund af statsministerens tale her for et par dage siden og på baggrund af det regeringsgrundlag, der ligger, og i og med at statsministeren må forventes at svare på vores spørgsmål og kommentarer senere på dagen, så synes jeg da, det er en fordel, at statsministeren er til stede i salen.
Bendt Bendtsen (KF), 2003-05-07:
Spørgsmålet er jo helt konkret, om jeg vil sikre, at slutbrugerne i de barmarksselskaber, hvor selve kraft-varme-værket ejes af en tredjepart som f.eks. NESA, også får en lettelse i varmeudgifterne, som er tilsigtet ifølge den i Folketinget vedtagne lov om ændring af kraft-varme-beskatningen.
Nanna Westerby (SF), 2009-12-01:
Jeg er vokset op i det danske velfærdssamfund, og jeg er vant til sådan en eller anden idé om, at alting går fremad: Vi får mere computerteknologi, vi bliver mere effektive, vi bliver sundere, og vi lever længere, vi skal have mere viden, fordi vi skal konkurrere mere og mere med resten af verden.
Karsten Lauritzen (V), 2013-03-19:
Derudover vil jeg høre ministeren om noget andet, som vi har diskuteret en del gange, nemlig spørgsmålet om, at når man nu forhøjer strafferammen – det siger ministeren i hvert fald i forhold til nogle af oppositionspartiernes forslag om at forhøje strafferammen for personfarlig kriminalitet – så skal man også anvise finansieringen dertil.
Rune Lund (EL), 2006-05-04:
Det kan jo være, at fly, som har transporteret fanger til afhøring under tortur og mishandling, er mellemlandet i Danmark, og hvis den danske regering sagde: Vi gennemfører en national undersøgelse, og den danske regering går i spidsen og sørger for, at enhver sten i denne sag bliver vendt – ja, så kunne vi jo få afdækket tingene.
Jens Rohde (V), 2000-11-21:
Nu har jeg en vis erfaring inden for de kommercielle medier, og mit gæt, som jeg tror er rimelig kvalificeret, vil være, at den klassiske musik vil blive henlagt fra omkring kl. 20 til kl. 04-05 om morgenen for en kommerciel station, og det er nogenlunde på samme tidspunkt, vi har hørt P2-musik, og på den måde har vi sådan set bare dubletten.
Per Clausen (EL), 2014-12-04:
Og vi håber, at vi kan gøre det på et mere kvalificeret og mere udviklet grundlag ved at igangsætte nogle initiativer, der kan skabe større klarhed over, hvad de sociale konsekvenser i grunden er af vores afgiftssystem, og i hvor stor udstrækning den grønne check reparerer på det, og hvad man kunne gøre af yderligere tiltag, der kunne medvirke til at løse den her udfordring.
Peter Hummelgaard (S), 2022-03-31:
Noget vil ganske givet, som hr. Peder Hvelplund lægger op til, pege ind på Christiansborg, men jeg tror også, at der vil være en betragtelig del af det, der vil pege på de forhandlende parter selv, med hensyn til at de skal gøre nogle ting anderledes, at de skal vægte deres krav anderledes, at de skal forhandle på en anden måde.
Karsten Lauritzen (V), 2015-03-25:
Jeg vil godt høre ministeren om, hvornår det her så er løst, fordi når man spørger Hanne Bæk Olsen, der udtaler sig i Nordjyske Stiftstidende i februar måned, og hun er altså leder af et af de her centre, sektionsleder for Administrationscenter Vest, siger hun, at det typisk vil tage et år, før tingene falder på plads.
Ole Birk Olesen (LA), 2016-04-14:
Og selv om vi er enige med regeringen i, at man kan gøre meget for at sørge for, at der er vækst og udvikling også i de ydre dele af Danmark, hvor den ikke er så intensiv i dag, så er vi bestemt ikke enige i, at man kan gøre det ved at spænde kærren foran hesten.
Mogens Nørgård Pedersen (KD), 2004-03-12:
Jeg må svare Venstres ordfører på den måde, at hvis det var sådan, at det her var sikkert, så var lovforslaget jo unødvendigt, for så var der jo ingen grund til at tage alle de her forholdsregler med hensyn til spredning, erstatning, 200-meter-zone osv.
Ida Auken (SF), 2009-02-25:
Jamen så kan man jo sige, at det er nok at være true environmentalist, som statsministeren sagde, hjemme på ranchen, så jeg går ud fra, at statsministeren har fået installeret alle de grønne ting i sit eget hjem, når han udstiller sig selv som grøn, for det er da ikke i politikken, det kommer frem.
Connie Hedegaard (KF), 2009-05-11:
Det er jo derfor, vi beder Klimakommissionen om at løse den meget, meget svære opgave og ikke bare at slynge et årstal ud eller sige, at man nok tror, og at man håber, og at det kunne være rigtig rart, hvis det var sådan, men helt præcis sige: Når vi vil være fossilfri, hvordan kommer vi så derhen; hvad skal der helt præcis til?
Peder Hvelplund (EL), 2025-06-04:
Og det er sådan set det, der er det principielle spørgsmål, altså: Er vi som samfund forpligtet til at lave den juridiske undersøgelse, som FN anbefaler, og som en række andre lande har gjort, eller vil vi fortsat være henholdende og vedblive med at lave deskriptive historiske gennemgange, hvor vi får beskrevet det, som vi i forvejen godt ved?
Mai Mercado (KF), 2014-06-03:
Det kan vi direkte se, og netop derfor foreslår vi at hæve bloktilskuddet for netop disse tre øer for at sikre en bedre konkurrencesituation, men også i erkendelsen af, at folk i høj grad også i dag bor, hvor de arbejder, især når det gælder øerne, og er der ikke arbejdspladser, så affolkes øerne langsomt.
Peter Hansen-Nord (V), 2000-04-25:
Og når jeg tænker tilbage på efteråret 1998, hvor det hele startede for alvor, og tænker på de forventninger, som vi i Venstre havde til liberalisering af hele sektoren, og det samlede resultat, der ligger i dag, opnået i opposition, når alle følgelovene er på plads, ja, så bliver jeg nødt til, ligesom ministeren gjorde, at udtrykke min store tilfredshed med resultatet og forhandlingsforløbet.
Aaja Chemnitz Larsen (IA), 2017-05-31:
Til satspuljeforhandlingerne tidligere på året mødte vi netop en lukket dør, men vi valgte at tage rundt og snakke med en række af socialordførerne her i Folketinget, og på den måde var vi med til at sikre indflydelse på vegne af Inuit Ataqatigiit.
Peter Kofod (DF), 2024-12-11:
Så jeg vil bare høre hr. Hans Andersen: Den dag Venstre måtte frigøre sig fra det her regeringsprojekt, kunne man forestille sig, at der var noget, hvor der kunne være en fællesmængde med de andre blå partier, i forhold til at vi selvfølgelig skal have bragt statslig administration hårdt ned?
Karen Hækkerup (S), 2011-04-15:
Er man i en situation, som er så tragisk, at ens pårørende er bortgået i Kriminalforsorgens varetægt, er det så egentlig ikke o.k., at man med det samme får en bistandsadvokat, så man ikke skal vente på, om der skal tages stilling til, om der skal rejses en sag, om sagen skal for retten, sådan at man, præcis som fru Line Barfod sagde, hurtigt kan få en advokat og hurtigt kan få hjælp?
Villy Søvndal (SF), 2000-04-27:
Det ville jo være helt naturligt at tilrettelægge et høringsforløb, hvor både arbejdsmarkedets parter, Kommunernes Landsforening og andre bliver inddraget, ligesom når vi sædvanligvis lovgiver. Så nævnte fru Grete Schødts også fristelsen for, at kommunerne med det her forslag undlod at gøre noget.
Morten Messerschmidt (DF), 2008-02-05:
Jeg tror, der er enorme muligheder i f.eks. intelligente pilledåser, som gør, at man husker at tage sin medicin og det ikke skal være sygeplejersker, der hele tiden kommer og husker den enkelte på, at vedkommende skal tage sine piller hver anden eller tredje time; men at det kan ordnes ved teknik.
Anders Fogh Rasmussen (V), 2005-06-14:
Færøerne kan få det, som de vil have det, men så længe det færøske folk ønsker at være en del af rigsfællesskabet, er vi også parat til fra dansk side at påtage os vores forpligtelse, som vi opfatter som en historisk forpligtelse og en solidaritet med Færøerne og i øvrigt også med Grønland.
Christian Rabjerg Madsen (S), 2018-05-16:
Det er min opfattelse, hvis vi løfter professionalismen i branchen ved både at uddanne vognmænd og ved at uddanne chauffører, altså skabe kendskab til, hvilke regler der gør sig gældende på området – en opfattelse, som jeg i øvrigt deler med både DTL og 3F – at sådan et løft af uddannelsen vil gøre, at man vil blive langt mere opmærksom på, hvad reglerne er, og hvordan man udfører arbejdet på fornuftig vis.
Karsten Lauritzen (V), 2011-01-18:
Der er jeg bare nødt til at sige, at man jo ikke kan sætte alle embedsmændene, alle juristerne, i Justitsministeriet til at tage sig af den her sag, for selv om den er vigtig internationalt og menneskerettighedsmæssigt, er der altså også sager, som er vigtige andetsteds i det danske samfund: bekæmpelse af bandekrig, at sikre sig, at straffen for vold og voldtægt er tilstrækkelig høj til at opnå det, vi ønsker, at sikre sig, at politiet fungerer ordentligt, og en lang række andre ting.
Ane Halsboe-Jørgensen (S), 2023-11-29:
Jeg er også glad for de 22 organisationers vedvarende fokus på børns forhold, og jeg er også meget bevidst om, at det faktisk er lykkedes at få nogle af de input, der er kommet, med ind i den nye aftale, sådan at der bl.a. bliver sat fokus på medicin og det at kunne være en del af et fællesskab, samtidig med at den samlede aftale også betyder, at der er færre børn i lavindkomstgruppen.
Ulla Tørnæs (V), 2018-11-22:
Jeg vil gerne benytte lejligheden til at slå fast, at ja, der er sket et paradigmeskifte i den måde, vi arbejder på, og det paradigmeskifte er først og fremmest afstedkommet af vedtagelsen af verdensmålene i 2015, hvoraf det klart fremgår, at ingen kan løfte opgaven alene, men at vi kan gøre det – eller at vi i hvert fald kan nå mere – når vi indgår partnerskaber på kryds og tværs.
Frank Aaen (EL), 2011-11-29:
Det sidste har vi også lige fået bekræftet i et svar fra finansministeren, som viser, at godt nok betyder afgifterne isoleret en stigning i uligheden via det, man kalder Ginikoefficienten, men lige så snart man begynder at indregne andre ydelser, skatteændringer og ting, der er lavet, så er der en lighedsskabende effekt i det samlede udspil fra regeringen, og når vi så dermed tillægger, at Enhedslisten fik lidt mere puttet på med den grønne check, og at der også er kommet lidt flere velfærdsydelser, end der oprindelig var lagt op til, og som var mest til fordel for dem, der tjener mest, så er der samlet set en meget udmærket social balance i den finanslov, som er til behandling, og som de her skatteforslag er en del af.
Peter Skaarup (DF), 2000-11-22:
Men Dansk Folkeparti finder i den her sag, at i tilfælde af at en virksomhed nægter adgang, skal kontrolmyndigheden af retssikkerhedsmæssige grunde indhente en retskendelse, og derfor har Dansk Folkeparti stillet et ændringsforslag, der gør dette obligatorisk.
Bent Bøgsted (DF), 2021-03-09:
Vi regnede dengang med, at det var i en kortvarig periode, det skulle foregå, og at så var det ovre, men det var det så ikke, og vi kan jo godt se, at jobcentrene godt kan hjælpe med at aktivere dem, der skal ud at finde 225 timers arbejde, og det kan man stadig væk godt gøre nu her.
Ole Sohn (SF), 2006-12-07:
Det, der ikke er udtryk for den deciderede blokpolitik, men hvor der er lavet en bred aftale, er til gengæld udtryk for en misforstået tro på, hvordan man skal løse de demografiske udfordringer, vi står over for, netop ved at man alene som omdrejningspunkt har sagt, at vi skal hæve tilbagetrækningsalderen ved at stramme efterlønnen og pensionsalderen, i første omgang stigende til 62 og 67 år.
Mike Legarth (KF), 2009-05-14:
Og hvis man havde hørt den debat, vi havde sidste år, ville man vide, at det var helt afgørende, at vi fik sikkerhed for, at kommunerne ville være i stand til at overholde budgetterne og de aftaler, de indgik med regeringen, fordi kommunerne rent faktisk står for over halvdelen af det offentlige forbrug.
Marie Bjerre (V), 2019-12-05:
Det er kun omkring 2 uger siden, at vi her i salen førstebehandlede et lovforslag, som forhøjer iblandingen af biobrændstoffer fra den 1. januar 2020, og det betyder, at oliebranchen skal introducere benzin iblandet 10 volumenprocent biobrændstoffer, E10, på markedet.
Kristian Jensen (V), 2017-12-22:
Jeg ærgrer mig så over, at Alternativet efter min hukommelse hverken er med i PSO-afskaffelsen eller liberaliseringen af planloven eller støtter det at give friskolerne bedre vilkår, sådan som vi gør her, fordi Alternativet jo stemmer imod finansloven senere i dag.
Peter Skaarup (DD), 2024-01-18:
Det er da fuldstændig dobbeltmoralsk fra regeringens side og fra Socialdemokratiets side, at man ikke kan fortælle, hvornår man kommer med det forslag, som bl.a. kan være med til at opfylde de målsætninger, der ligger i sådan et forslag som det her, inden for konventionerne, altså f.eks. at fjerne trappestigemodellen.
Hanne Agersnap (SF), 2009-02-27:
Det er, som det har været nævnt, udmøntningen af nogle principper, der er aftalt tilbage i sommeren 2007, og det er principper, der både tilgodeser en øget markedsgørelse, altså at man gerne vil have konkurrence på området, og samfundsmæssige hensyn, så det modvirker monopollignende tilstande og hamstring af frekvenser.
Karina Lorentzen Dehnhardt (SF), 2023-12-14:
Og jeg tænker, at det gør de jo, fordi de også synes, at der er behov for at åbne vores øjne for virkningerne af de forskellige lovforslag, som vi vedtager her i Folketinget, og hvor nogle af dem jo har en uhensigtsmæssig virkning for landdistrikterne.